**Kulturtrappen 2021 – 2022**



Albertslund er kendt som den lille kulturhovedstad. Her er dyregård, badesø og vikingelandsby. Her er musik og teater. Her kan børnene afprøve deres talent i en af de over 300 foreninger, på Musikskolen eller Billedskolen.   
I Albertslund skal børnene bevæge sig. Både fysisk og mentalt. Det er nemlig sundt for krop og sjæl. Derfor har vi også Kulturtrappen, som er noget ganske særligt. Her møder alle børn og unge nemlig kunst og kultur i skolen. Det er med til at give dem perspektiv og inspirere dem til at have blik for aktiviteter, der kan opleves.   
Det blik kan de bruge videre i deres liv. Kulturtrappen handler om indblik og udsyn. Kulturtrappen bidrager til at danne vores børn, så de kan rumme, indgå og skabe sammenhæng i vores fælles samfund.

Steen Christiansen

Borgmester

**Hvad er Kulturtrappen?**

I 2017 vedtog kommunalbestyrelsen, at kommunens skoler skulle have en Kulturtrappe. Det er en pakkeløsning – en plan, der indeholder kunst – og kulturaktiviteter til alle elever i 0. – 8. årgange.   
Det betyder, at alle elever/ klasser modtager et obligatorisk forløb, som er aftalt mellem skolernes PLC’er og kommunens kultur- og børnekulturkonsulent.   
Kulturtrappen er en lokal løsning med overvejende lokale aktører godkendt af skoleledelserne forud for udsendelsen.   
Kataloget med Kulturtrappen er en overordnet beskrivelse og plan, som udsendes til alle årgange på skolen og sættes på skolens AULA sammen med kalenderoversigt og evalueringsskema i juni.   
Til alle klasser udsendes en flyer i august med praksisbeskrivelse, referencer til Fælles Mål, kontaktoplysninger m.m.   
Alle lærere forventes at læse/forberede sig i det udsendte materiale, så eleverne får størst muligt udbytte af de tilrettelagte forløb til netop deres elever/årgang.

Kulturtrappen er selvkørende, hvilket vil sige, at det er skolens PLC’er, der har ansvaret for formidling og lokale aftaler på egen skole fx formidling af forløbsindhold, skemaer, lokalebookning, reminder og information til lærerteams.   
Ansvaret for det administrative, udformning af aftaler, planlægning m.m. ligger hos Kulturkonsulenten i Kulturafdelingen og Børnekulturkonsulenten i Skole og Uddannelser. Kontakten til de enkelte lærere i årgangsteams og i de enkelte klasser ligger altså ikke hos konsulenten men lokalt på skolen og dermed hos skolens PLC’er.

Kulturtrappen modtager årligt en stort beløb til gennemførsel. Beløbet dækker honorar til aktører beskrevet i kontrakter, trykning og administration   
De lokale kulturinstitutioner fx Musikskolen og Kroppedal museum deltager og er også økonomisk ansvarlig for deres aktiviteter.

**Er alle med i Kulturtrappen?**

Ja, alle skoleelever i kommunen deltager i forløb, der er planlagt med særligt didaktisk blik for de enkelte årgange. Det er dog væsentligt, at lærerne forbereder eleverne på forløbene for på den måde, at forløbene kan inddrages i hverdagens undervisning.   
Forberedelsen handler om det faglige indhold, praktiske aftaler, gruppeinddelinger, materialer, lokaler og referencer til Fælles Mål.   
Skriv forløbene ind i klassens årsplan før sommerferien og følg op på aftalerne, så vi undgår problemer.

Fremover bliver flere forløb fastlagt endeligt, så der ikke er nye forløb hvert år. Det vil blive en længere proces, men allerede eksisterer to faste forløb: Musik 0.-1. årgang og Elevbyråd/demokratisk dannelse 6. årgang.

**Praktiske informationer**

1. Kulturtrappen er politisk vedtaget i 2016 og er selvkørende. Det betyder, at skolerne modtager en færdig pakkeløsning, som formidles af PLC’erne. Udarbejdelsen og det administrative ansvar ligger hos Kulturkonsulenten.
2. Kulturtrappen er planlagt, så de enkelte forløb er skræddersyet til årgangen.
3. Alle aktører har indgået en kontrakt, så de opfylder det aftalte. Vi som planlæggere og arrangører skal således overholde vores del af aftalen dvs. konsulenter og PLC’er.
4. Forløbet er tilrettelagt årgangen, fagenes Fælles Mål og aktivitetens formål – ikke den enkelte klasse.
5. Den enkelte lærer skal selv sørge for at være velinformeret, forberedt og klar til forløbet i egen klasse eller på årgangen. Læs katalog, flyer og tag en snak med din PLC’er, som står for den lokale formidling. Dette ligger også i forståelsen af at være selvkørende.
6. Klargør lokalet, hvor aktiviteten skal foregå evt. i samarbejde med skolens PLC’er.
7. Mød aktøren/gæsten på skolens kontor.
8. Den professionelle gæst løser opgaven med indhold og forløb på dagen.
9. Klassens lærer og evt. pædagog skal aktivt være til stede under hele forløbet. Læreropgaven er at være omkring eleverne, så de får det bedste ud af forløbet. Lærerens kendskab og erfaringer med klassen er vigtig, når forløbet skal gå godt.
10. Besøger klassen et museum/kulturinstitution, vil besøgsstedet modtage lærer og klasse ved receptionen. Sørg for at møde op forberedt til aftalte tid og evt. aflevere kontaktoplysninger.
11. Det er altid klassens lærer/pædagog, der deltager – ikke en vikar. Informer konsulenten ved sygdom eller anden nødvendig aflysning. Konsulenten vil så tage kontakt til aktøren og evt. aftaler nyt/flyttet forløb. Konsulenterne er i kontakt med aktørerne under hele forløbet.
12. Kontaktoplysninger forud før et besøg aftales med skolens PLC’er.
13. Husk, at alle forløb evalueres på skema – skriftligt eller mundtligt til PLC’er. Aflever din evaluering til PLC’eren efter endt forløb.

**Hvis nu!**

Alle forløb gennemføres, men aflysninger kan forekomme.   
Skulle det være nødvendigt at aflyse fra skolens side fx pga. sygdom eller corona restriktioner, kontakter skolens ledelse og/eller skolens PLC’er kulturkonsulenten.   
Det er desværre ikke altid, at et forløb kan flyttes, men kulturkonsulenten er i tæt samarbejde med aktøren og vil gøre det bedste, for at sikre at alle klasser modtager forløbet.   
Sørg for at skolens PLC’er får navn på lærerne/teamet, der har ansvaret i klassen/årgangen til aktiviteten.  
Kommunikationen mellem kulturkonsulent og PLC’er sikrer, at de enkelte forløb på skolen kan gennemføres problemløst.   
Alle er naturligvis velkommen til at kontakte Skoleafdelingen.

**Oversigt over indholdet af Kulturtrappen 2021-2022**

|  |  |  |  |
| --- | --- | --- | --- |
| **Årgang** | **Tema** | **Samarbejdspartner** | **Periode** |
| 0.årgang | Musik – basisaktiviteter  + obs. overgang Børnekoncert | Musikskolen | Forårshalvåret  5. november |
| 1.årgang | Musik – basisaktiviteter sammen med klassens musiklærer Børnekoncert | Musikskolen | Efterårshalvåret  5. november |
| 2. årgang | Traditionelle danske sanglege  Børnekoncert | Vikingelandsbyen/Maria Ojantakanen  Musikskolen | Januar 2022  5. november |
| 3. årgang | Arkitektur og design ”Mellem husene” | Dansk Arkitekturcenter | Efterår – ugerne:  46-48 |
| 4. årgang | Musik og Drama | Dramalærer  Kirsten Schjødt | Forår 2022 |
| 5. årgang | Skraldekunst – workshop på Heerup Museum | Heerup Museum | Efterår 2021  Ugerne 35-37 |
| 6. årgang | Elevbyråd – Tema: Ord på Albertslund | Kultur, By og plan, Sundhed m.m. | Efterår 2021 - forår 2022 |
| 7. årgang | Smedarbejde sammen med håndværkere fra Vikingelandsbyen | Vikingelandsbyen | Marts 2022 |
| 8. årgang | Lokalhistorie – ”Opdag dit eget Hood” | Kroppedal Museum og Lokalarkivet | Mandage i efterår 2021 og forår 2022 |

**0.-1. årgang Musikskolen i overgangsundervisningen**

Alle klasser modtager musikundervisning planlagt og gennemført af Musikskolens lærere – musikpædagoger og professionelle musikere med erfaring indenfor området.   
De møder klassen i et helt kalenderår og er derfor en vigtig del af overgangen fra 0. til 1. årgang.   
Der undervises i en lektion om ugen i hele kalenderåret i et af skolens musiklokaler. Da undervisningen ligger på begge sider af sommerferien og dermed indgår i to skemaer, så er det vigtigt at fastlægge tidspunktet i skolens skemalægning, hvis det kan lade sig gøre. Kontakt Albertslund Musikskole eller lav aftale med den enkelte musikpædagog.   
  
Formålet med undervisningen er først og fremmest at give eleverne en god start på musikundervisningen og en introduktion til fagets tre store områder: Musikudøvelse, Musikalsk skaben og Musikforståelse – tre områder i Fælles Mål Musik.   
Undervisningen er desuden tilrettelagt til aldersgruppen med særlige hensyn til de forskellige klassers behov. I denne planlægning indgår klassens lærere. Samarbejdet kan inspirere klassens lærere til at anvende praksiseksempler fra musikundervisningen til den øvrige skoledag, da den indeholder mange aktiviteter, der kan kobles til bevægelse, sprog, mundtlige aktiviteter, fortællinger, refleksion, fællesskab og trivsel. Aktiviteterne er sang, spil, musikalske lege/sanglege, rytmiske udfordringer fysisk og mundtligt, bevægelseslege og lytning med sproglig refleksion. Desuden anvendes tid til snak om tekster, rytmer, rim og remser og dermed musikkens grundelementer/byggestene.   
De anvendte sange er såvel traditionelle som nye. Børnekoncerten som gennemføres i okt./nov. indeholder sange, som bliver en stor del af arbejdet efterårsperioden. Desuden lærer eleverne sange til Fællessangs- arrangementer i kommunen. Dette arbejde sker i samarbejde med skolens musiknetværkslærer og kommunens musikkonsulent. Se i øvrigt kommunens Musikpolitik på Albertslund kommunes hjemmeside. Læs mere om Albertslund Musikskole på [www.musikskolen.albertslund.dk](http://www.musikskolen.albertslund.dk)

**Lærere**Der er et antal lærere på Musikskolen, som i en lang årrække er blevet tilknyttet skolerne i kommunen.   
Det er den enkelte Musikskolelærer, der vælger og prioriterer indholdet og samstemmer det med klassens lærere/team. Udgangspunktet til undervisningen har været Music Mind Games, som den enkelte lærer stadig anvender og fortolker, så det fungerer i de forskellige klasser.

**Planlægning**   
Undervisningen foregår i skolens musiklokale og gerne på samme tidspunkt forår og efterår. Det gør planlægningen nemmere. Undervisningen starter to uger efter sommerferiestart og slutter forud for Børnefestugen. Albertslund Musikskole [www.musikskolen.albertslund.dk](http://www.musikskolen.albertslund.dk)

**Børnekoncerten 0. – 2. årgang. Obligatorisk deltagelse.**   
Årets tema 2021 er ”Pippi” og dermed Astrid Lindgrens univers. Sange inkl. bevægelser er udsendt til skolerne via musiknetværket. Brug tiden op til koncerten til at lære sangene, lyt og se film og lær de kendte figurer at kende. Skolens netværkslærer deltager i de praktiske arbejde bag koncerten.

**2. årgang - Traditionelle danske sanglege**

Vi er et land med mange traditioner, men i en travl hverdag glemmer vi ofte, hvor de kommer fra – sanglegen, ord i vores sprog, dansen der fortæller en historie osv.

Maria vil tage på en rejse med eleverne på 2. årgang, så de får oplevelser, fortællinger og aktiviteter, som de lægger i deres hukommelseskuffert. Det er fælles skatte – fælles udgangspunkt – som vi alle kan bygge på videre i livet.

Maria fra Vikingelandsbyen tager sig af denne workshop og hun skriver:   
”I denne workshop synger og danser vi nogle sangleg, som man har rødder flere århundrede år tilbage til det gamle bondesamfund. Sanglegene er bevaret som børnelege helt til vores tid.   
I gamle dage var legene ikke kun en måde for børn at træne samarbejde og koordination på – det var også social træning til voksenlivet og derfor en mulighed for unge at tilegne sig og afprøve fx færdigheder nyttige ved kæresteri og frieri”.

Eleverne får indsigt i og forståelse for børnelivet set gennem sanglegen i historisk perspektiv. Herved får de aktivt sat leg, sang, dans og bevægelse i en historisk og samfundsmæssig kontekst.





Forløbet foregår på skolen i klasselokalet eller et andet sted, hvor der er gulvplads.   
Eleverne er sammen med Maria i en lektion per klasse. Forberedelse til besøget/samværet med Maria:

En god ide er at forberede eleverne lidt på workshoppen. Det er simpelthen godt at være sporet ind på temaet for dagen ved hjælp af malerier og fortællinger.   
I august modtager alle temas på årgangen en flyer med gode ideer til introduktion, men et besøg på Frilandsmuseet i efteråret er under alle omstændigheder en god ide.

**3. årgang – ”DAC – mellem husene”**

Til dette forløb har vi fået et sær-forløb, som understøtter vores tanke om, at eleverne forholder sig aktivt til det liv som foregår imellem husene, hvor de bor.   
  
Vi er i fagområderne Arkitektur og Design, som i folkeskoleregi ligger i Fælles Mål Håndværk og Design.

Eleverne skal besøge DAC – Dansk Arkitekturcenter, hvor de vil blive mødet af formidlere, der til daglig arbejder i DAC’s nye Educatorium.

Besøget starter med en byvandring, som er en sansetur på Slotsholmen. Her skal eleverne se byens strukturer og materialer – mærke overflader og samlinger, nyt og gammelt, så de får skærpet deres blik på det byggede miljø. Det skulle gerne give anledning til en snak og mange spørgsmål/svar på materialer, byens lyde og identitet. Byvandringen varer ca. 1. time.

Herefter skal eleverne inde på BLOX arbejde med ”skitsen”. Altså forarbejdet og processen i planer for ar tilrettelægge og lave ønskelister til byrum med ophold og leg. Hvad skal der, efter elevernes mening være i byrummet, når det er op til dem? Materialet til dette er Jan Gehls analyser, der tager afsæt i børn og udvikling i børnehøjde.   
Eleverne vil blive udfordret – møde benspænd – i forløbet, som de vil blive nødt til i små grupper at tage stilling til.

Formålet er, at dagen på DAC giver eleverne viden, redskaber, mulighed for at stille spørgsmål og få svar af professionelle formidlere, så de efterfølgende kan arbejde videre med og bygge modeller ud fra egne skitser.

Mere viden kan du som lærer finde på:

<https://dac.dk/educatorium/>og <https://dac.dk/maerk-arkitekturen/>

Se meget gerne denne film som optakt: [https://p2d6v2w9.rocketcdn.me/wp-content/uploads/2020/08/LEARNING TURFILM DRAFT 3 udentekst.mp4](https://p2d6v2w9.rocketcdn.me/wp-content/uploads/2020/08/LEARNING%20TURFILM%20DRAFT%203%20udentekst.mp4)





**4. årgang Musik og Drama – to udgaver**

Eleverne præsenteres i denne workshop for aktiv musiklytning, primært klassisk musik, men også nyere rytmisk musik. Vi italesætter de indre billeder musikken kan skabe. Med den nye indsigt vender vi fokus på elevernes egne historier (læs nedenstående om forberedelse), som de inspireres til at arbejde med i grupper. Hjulpet af dramaøvelser omformer eleverne historierne til dramatiske, mimiske udtryk, som tilsættes musik, der understøtter stemningen i optrinnet. De små optrin vises for de øvrige i klassen og evalueres.

**Vi gennemfører to forskellige forløb:** A: Forløbet med mulighed for fordybelse. Dette forløb indeholder to møder mellem kunstner og klasse.

Kirsten Schjødt møder eleverne og introducerer aktiv musiklytning, fantasiskabende dramaøvelser og muligheden for at kunne anvende kombinationen mellem det auditive og det visuelle udtryk. Efter første møde har eleverne mulighed for at kunne fabulere videre ud fra de indhøstede erfaringer. Deres nye ideer danner grundlaget for den anden workshop, hvor vi primært arbejder med elevernes egne oplæg.

B: Det korte forløb indeholder ét møde mellem kunstner og klasse. Kurset indeholder samme elementer som i A i en mere komprimeret form.

**Forberedelse til begge forløb:**

Da det kan være grænseoverskridende at skulle udtrykke sig kreativt, er det en forudsætning for en vellykket workshop, at læreren forbereder eleverne. Bed de enkelte elever til begge forløb om at forberede følgende:   
- Bed de enkelte elever om at vælge en situation, en erfaring, en oplevelse, en fortælling måske fra ugen, der lige er gået. Det er vigtigt, at det er en situation, der har gjort indtryk på eleven, så den kan anvendes på dagen/ på de to dage.   
Forberedelsen er altså ens for de to forløb og husk at bede eleverne om at notere deres situationer ned og medbringe dem. Det vil være bedst på et stykke papir, da dette forløb gennemføres analogt.   
Musiklytning og ord på situationer er indledningen/introduktionen og dermed inspirationen og igangsætteren.

**MUSIK DRAMA MUSIK DRAMA**

**Der vil være mulighed for at vælge mellem forløb A eller B.   
Fordeling: Fire forløb med A og resten med forløb B. Frist for valg d. 9. august via PLC**

**5. årgang - Heerup Museet – Skraldekunst /billedworkshop.**

Skraldekunst workshop.

Mens museet har været lukket, er der i haven ud mod Damhusengen vokset en hel ”Heerup By” frem. Det farverige og fantasifulde univers er skabt af kunstnergruppen Bureau Detours med støtte fra Ny Carlsberg Fondet. Det er indrettet som en spændende udendørs skole- og workshopfacilitet.

Her skal vores elever deltage i en workshop, som handler om små ”systemer/byen”, hvor fællesskabet/ landet har forskellige ansvarspersoner/ ministre og borgere. Klassens opdeles i mindre grupper, som får roller til brug for opgaven på dagen. Dette gøre inden besøget!  
Rollerne afklares i forberedelsesarbejdet og medbringes på dagen, så det kun er praktiske instruktioner, der møder eleverne, når de ankommer.

**Obligatorisk forberedelsen - en time**Lærerne modtager materialet - en pakkeløsning, som sendes til skolens PLC.   
PLC’erne står for formidlingen til klassens lærere.   
Materialet indeholder bl.a. en film, arbejdskort til udfyldning og materiale til rollefordeling.   
  
Hele forløbet på museet varer tre timer og foregår udendørs.   
Eleverne cykler til museet via Supercykelstien.   
Mødetid: kl. 9.30 inkl. madpause på Museet, Kirkesvinget 1, Rødovre.



### **”Heerups Skraldemodeller”**

Heerups samlede på genstande, der kunne bruge igen – måske. Han fandt figurer, som havde særlige udtryk. Med disse figurer komponerede han nye af gammelt skrammel og skrot fx fundet på lossepladsen, i vejkanten og lignende steder. Udtrykket ”skraldemodel” er hans eget, og ideen med at skabe kunst af skrald kom til ham ganske tidligt.

Om det at skabe skraldekunst har Heerup udtalt, at:

*”Skraldeskulpturerne havde ikke noget med fattigdom eller dårlig økonomi at gøre, siger Heerup. Jeg opdagede ganske simpelt, at af de døde ting kunne jeg lave noget - ligesom H. C. Andersen med “Toppen og bolden”. Jeg kunne besjæle de døde ting. Min gamle lærer på Akademiet Aksel Jørgensen sagde, at “kunst, det er beåndet håndværk”. Det lyder meget pænt i hvert fald - og det lyder også rigtigt*

**6. årgang Elevbyråd – tekstforslag!**

Denne gang får alle temaet præsenteret i meget god tid: ORD PÅ ALBERTSLUND.

Byen er i en rivende udvikling. Mange ting forandres, mange nye borgere kommer til byen, så meget nyt,   
men også temmelig meget er stadig, som det plejer at være.   
Så…. Hvad er Albertslund for en by? Hvad er karakteristisk for Albertslund?   
Det skal eleverne være med til at finde løsninger på – hvordan beskriver byen sig selv nu og for fremtiden?

Er det med en film, en pose med digte, fotos eller er det byvandringer. Byen er en cykelby, så cykelture med en, der ved rigtig meget om byen og som er god til at fortælle det, kunne også være en god ide.  
Måske bare en velkomst blandt naboer eller i beboelsen?   
Der er helt sikker mange muligheder og løsninger – det skal vi kigge på.

Inden vi går i gang med selve opgaven, skal eleverne dog få viden om kommunen, politik, valg, forvaltning m.m. – selvfølgelig i 6. årgangshøjde.

**Byen beskriver sig selv på mange måder:**Den lille kulturhovedstad  
Cykelbyen Albertslund  
Byen, der sætter miljøet meget højt og har en Verdensmålslund og Verdensmålscenter  
En by, der værdsætter demokratisk dannelse på alle niveauer  
Byen på Vestegnen med sit eget Symfoniorkester i en aktiv Musikskole  
Vestskoven og grønne områder fylder rigtig meget – det er ikke bare beton  
Sundhed og bevægelse for alle borger  
Børn og unge har mange aktiviteter i fritiden  
De voksne mødes i foreninger  
Fællesskab, hvor alle inkluderes.   
Gode kulturinstitutioner for alle aldre

Hvis I var nye borgere, hvad ville I så gerne vide om byen og dens tilbud og muligheder?   
Hvordan vil I gerne informeres og hvor tit og hvor meget?   
Hvis I er ”gamle” albertslundere, hvordan vil I så møde de nye borgere – alle aldre?   
Tænk dagtilbud, skoler, byens aktivitetscentre, udelivet, foreninger, begivenheder m.m.   
Hvad gør jer stolte af at være albertslunder?

**Der er mange indgange og det er eleverne, som er fremtidens borgere   
– lad os få deres ord på denne udfordring.**  
**Hver skole byder ind med følgende:**

1. En beskrivelse af byen/skolens valg af fokus – en fortælling, fotoserie, film – som kan præsenteres på elevbyrådsdagen.
2. Et eller to bud på information til nye borgere – eksempler, der kan anvendes i praksis
3. En længerevarende plan for, hvordan byens stolthed bliver gjort klar for ”Gamle” albertslundere, så de er parat til at byde nye velkommen. Mentor, information, fællesskaber, events, nyheder   
   Facebook er måske ikke altid løsningen, så hvilke redskaber kan benyttes: opslagstavler – fysiske og virtuelle  
   Søndagsaktiviteter – bevægelse, fortællinger, byvandringer, walk and talk, fællesspisning, frugtplukning  
   Fælles oplevelser – koncerter ude og inde – alsang, fællessang, dans, amatørteater, sport,   
   Udfordrende aktiviteter – Vestskoven, Vikingelandsbyen, murmaleri, kunst i byen

**Plan**I perioden august til november handler om demokratisk dannelse.   
Alle klasser får besøg af konsulent fra skoleafdelingen.   
Her bliver klassen udfordret på en demokratisk aktivitet.   
Desuden skal alle klasser få en kort gennemgang af, hvordan demokratiet fungerer i Danmark og i en kommune som Albertslund. Dette står klassens lærere for.   
Der er kommunalvalg og det er vigtigt at eleverne lærer, hvad det er. Mange elever vil være tæt på valgretsalderen ved næste kommunalvalg.   
  
I november præsenteres årets tema i KB-salen.   
Præsentationen vil kredse om Demokrati og Elevbyråd – hvad er det?   
 Albertslunds historie og fremtid  
 Lidt information om vigtige politikker i kommunen forud for arbejdet  
 (Kultur, sundhed, uddannelse, trafik, miljø)   
   
Hver skole skal herefter vælge type af beskrivelse og valg af informationstype + en plan (kort eller længere)   
Skolens repræsentanter mødes med konsulenten, hvor de præsenterer deres ide, så de kan gå i gang med skolens forslag.   
Sammen øver eleverne sig med at stille sig op og præsentere, argumentere og være nysgerrige aktive elever i en mødesammenhæng.

**Tirsdag d. 8. februar er der Elevbyråd i KB-salen.**   
Det aftales, hvor mange elever skolerne ønsker at sende til KB-salen som publikummer. Mødet streames, så en del elever kan blive tilbage på skolen. Elever, der deltager på dagen får pladser i KB-salen og biografen. Pga. pladsmangel fordeles eleverne – bytter evt. plads i pausen.   
Al materiale til præsentation på elevbyrådsdagen skal sendes til Skoleafdelingen senest i d. 26. januar.   
De sidste 14 dage op til mødet træner eleverne i mødedeltagelse, notatskrivning, performance m.m. Efter mødet skal vedtagelsen blive tilvirkelighed. Den eller de to skolers vedtagelse bliver til virkelighed sammen med kommunale medarbejdere og præsentationen af dette arbejde sker inden sommerferien.

Deltagende skoler: Albertslund Lilleskole, Egelundskolen, Herstedlund skole, Herstedvester skole og Herstedøster skole. Der sidder tre repræsentanter ved forhandlerbordet og hver skole må medbringe to suppleanter, som kan hoppe ind og deltage og ellers være praktiske hjælpere.   
Elevbyrådsdagen afsluttes med et fællesfoto.

**7. årgang – Smedarbejde sammen med håndværkere fra Vikingelandsbyen**

I Vikingelandsbyen får alle klasser et smedeforløb. Det handler om gammeldags smedning med inspiration fra vikingetiden.

Eleverne skal smede mindre genstande på feltesser.

Forløbet foregår i Vikingelandsbyen og varer 3 timer.

Forud for forløbet skal lærerne sørge for, at inddele eleverne i små grupper med 3 – 4 elever i hver.

Efter en introduktion går elevgrupperne i gang og får i praksis afprøvet gamle håndværksteknikker.

Eleverne bliver også orienteret/indviet i fremstilling af jern og trækul

Eleverne lærer desuden om opvarmning og formgivning af jern

Produktet bliver til 3-4 mindre genstande af jern.

I august modtager alle teams på årgangen en flyer. Den indeholder praktiske oplysninger om tøj og sko.   
I den gennemgås også sikkerhedsopmærksomhed i processen.







Vikingelandsbyens adresse:   
Ledøjevej 35  
2620 Albertslund

Telefon: [43 64 20 29](https://www.google.com/search?q=vikingelandsbyen&source=hp&ei=40-vYIa6BMz97_UPvfaRgAQ&iflsig=AINFCbYAAAAAYK9d897VqceX555ZLskwJKifrrIT43U2&gs_ssp=eJzj4tFP1zc0MrPMMzO2sDRgtFI1qDAxMzUyTTROSTVJTUoySUmyMqgwT0syTEkySjI1MTBNNjO19BIoy8zOzEtPzUnMSylOqkzNAwCuvxUw&oq=Vikingelandsbyen&gs_lcp=Cgdnd3Mtd2l6EAEYADILCC4QxwEQrwEQkwIyBAgAEB4yBAgAEB4yBAgAEB4yBAgAEB4yBAgAEB4yBAgAEB4yBAgAEB4yBAgAEB4yBAgAEB46CAguEJECEJMCOgUIABCRAjoCCAA6AgguOgUILhCRAjoICC4QxwEQrwE6BAgAEAo6CgguEMcBEK8BEApQphZYtD5g69wCaAJwAHgAgAGwAYgBrg6SAQQ2LjExmAEAoAEBqgEHZ3dzLXdperABAA&sclient=gws-wiz)

**8. årgang – ”Opdag dit eget Hood”**

I dette skoleår tilbyder Kroppedal Museum 8.klasserne på et forløb, hvor eleverne oplever ”det gamle Albertslund” og skal selv ud at søge efter historierne om området.

Eleverne får, udover lokalhistorie, et indblik i, hvordan man får viden om lokalhistorie og hvordan man selv udformer et formidlingsforløb omkring et lokalområde.   
Eleverne skal besøge den Lokalhistoriske Samling (arkiv) på Toftekærgård, hvor de skal høre om Albertslunds historie og hvor arkivet har sin viden fra. Derefter skal klassen på en byvandring, hvor eleverne opdelt i grupper, får tildelt hver deres område, som de skal undersøge historien om. Historien kan gå både langt tilbage og også være af nyere dato.   
Til slut skal grupperne fremlægge deres område for hinanden. Fremlæggelsen kan indeholde alt fra gamle fotos og tekster til film, tale/lyd, optaget med deres egne telefoner.   
Forløbet giver eleverne viden indenfor lokalhistorie, hvor de vil opleve samspillet mellem fortid, nutid og fremtid. Eleverne kommer til at læse historiske kilder, som de skal analysere og videreformidle mundtligt til deres klassekammerater. Forhåbentlig får eleverne et godt grundlag til projektopgaven, hvor de får mange tilsvarende udfordringer.

Forløbets praksis:   
A – eleverne møder op på Toftekærgård til en introduktion  
B – byvandring og opgaver i byområdet gående /cyklende med udgangspunkt på adressen Toftekærgård   
C – materialet fra dagen fremlægges kort for hinanden på dagen og anvendes efterfølgende i egen klasse. Lærerne planlægger dette.

Forløbet lægger sig i høj grad op ad flere områder fra Fælles Mål (præsenteres i Flyer, som udkommer i august)   
og forholder sig til følgende hovedområder:   
Konstruktion og historiske fortællinger – til analyse, viden om sammenhænge og forståelser.  
Historisk bevidsthed – anvende argumentation og handling i forbindelse med faktorer, der påvirker historisk bevidsthed.  
Kildeanalyse – valg af kilder, analyse af historiske spor, medier og udtryksformer. Anvendt kildekritik

Kroppedal Museum / Lokalhistorisk Samling ved Julie Ring og Troels Øhlenschlæger  
Toftekærgård  
Egelundsvej 7   
2620 Albertslund







**Skemaer for de enkelte årgange**

**0.-1. årgang Musikskolen i overgangsundervisningen**

Der kommer tider fra netværket snart, når skolelederne har accepteret, at musikfaget kan komme i gang igen.

Skema efterår 2021 – 1. årgang – aftales med musiknetværkets lærer på den enkelte skole

|  |  |  |  |  |  |
| --- | --- | --- | --- | --- | --- |
| **Tidspunkt** | **Mandag** | **Tirsdag** | **Onsdag** | **Torsdag** | **Fredag** |
| 1.lektion |  |  |  |  |  |
| 2.lektion |  |  |  |  |  |
| 3.lektion |  |  |  |  |  |
| 4.lektion |  |  |  |  |  |
| 5.lektion |  |  |  |  |  |

Den enkelte skole aftaler mødetidspunkt i forhold til ringetider med Musikskolelæreren. Det er skolens musiknetværkslærer, der er kontaktpersonen.

Nøgler til musiklokaler og skabe udleveres på skolens kontor, så Musikskolelæreren kan forberede undervisningen selvstændigt.

Praksis for det enkelte forløb, pladser i lokalet, turen frem og tilbage til klassen er forskelligt fra skole til skole og aftales lokalt.

Skema for forår 2022 for 0. årgang aftales senest 1. december 2021. I princippet fastholdes tidspunkter, hvis det fysisk kan lade sig gøre på skolen.

Skema forår 2022 – 0. årgang

|  |  |  |  |  |  |
| --- | --- | --- | --- | --- | --- |
| **Tidspunkt** | **Mandag** | **Tirsdag** | **Onsdag** | **Torsdag** | **Fredag** |
| 1.lektion |  |  |  |  |  |
| 2.lektion |  |  |  |  |  |
| 3.lektion |  |  |  |  |  |
| 4.lektion |  |  |  |  |  |
| 5.lektion |  |  |  |  |  |

**Musikskolens Børnekoncert - Tema ”Pippi”**  
Dato d. 5. november

Kl. 9.00 og kl. 10.15.

**2. årgang - Traditionelle danske sanglege**

|  |  |  |  |
| --- | --- | --- | --- |
| **Dato** | **Skole** | **Klasse** | **Tidspunkt** |
| 10. januar | Herstedlund skole | 2. X | Kl. 8. 30 – 9.45 |
| 10. januar | Herstedlund skole | 2. Y | Kl. 10.15 – 11.00 |
| 11. januar | Herstedlund skole | 2.Z | Kl. 8.30 – 9.45 |
| 11. januar | Brøndagerskolen | Gr. 9 og 4 | KL. 10.30 – 11.15 |
| 12. januar | Egelundskolen | 2. A | Kl. 8.30 – 9.45 |
| 12. januar | Egelundskolen | 2. B | Kl. 10.15 – 11.00 |
| 13.januar | Herstedøster skole | 2. D | Kl. 8.30 – 9. 45 |
| 13.januar | Herstedøster skole | 2. E | kl. 10.15 – 11.00 |
| 14.januar | Herstedøster skole | 2. F | Kl. 8.30 – 9.45 |
| 14.januar | Albertslund Lilleskole | 2. årgang | kl. 10.30 – 11.15 |
| 17.januar | Herstedvester skole | 2. V | Kl. 8.30 – 9.45 |
| 17.januar | Herstedvester skole | 2.X | kl. 10.15 – 11.00 |
| 18.januar | Herstedvester skole | 2. Y | Kl. 8.30 – 9.45 |
| 18.januar | Herstedvester skole | 2.Z | kl. 10.15 – 11.00 |

Sørg for at have et lokale klar i god tid.

Hvis klasselokalet skal bruges, så skal alle borde og stole stilles ud til siden.

Brug meget gerne et større lokale, som i forvejen ikke har stole/bordopstilling.





**3. årgang –”Mellem husene”**

**Forløbet i samarbejde med Dansk Arkitekturcenter foregår i ugerne 46, 47 og 48**

**Mødetid på DAC:** 10.00 – 12.30

**Mødested** – Reception og billetsalg

**Adresse:**

[Dansk Arkitektur Center](https://www.google.com/maps/place/DAC+(Dansk+Arkitektur+Center)/@55.6720574,12.5785383,17z/data=!4m12!1m6!3m5!1s0x4652533c37e2a985:0xd37605078a4f8f6f!2sDAC+(Dansk+Arkitektur+Center)!8m2!3d55.6720574!4d12.5785383!3m4!1s0x4652533c37e2a985:0xd37605078a4f8f6f!8m2!3d55.6720574!4d12.5785383)  
[Bryghuspladsen 10](https://www.google.com/maps/place/DAC+(Dansk+Arkitektur+Center)/@55.6720574,12.5785383,17z/data=!4m12!1m6!3m5!1s0x4652533c37e2a985:0xd37605078a4f8f6f!2sDAC+(Dansk+Arkitektur+Center)!8m2!3d55.6720574!4d12.5785383!3m4!1s0x4652533c37e2a985:0xd37605078a4f8f6f!8m2!3d55.6720574!4d12.5785383)  
[1473 København K](https://www.google.com/maps/place/DAC+(Dansk+Arkitektur+Center)/@55.6720574,12.5785383,17z/data=!4m12!1m6!3m5!1s0x4652533c37e2a985:0xd37605078a4f8f6f!2sDAC+(Dansk+Arkitektur+Center)!8m2!3d55.6720574!4d12.5785383!3m4!1s0x4652533c37e2a985:0xd37605078a4f8f6f!8m2!3d55.6720574!4d12.5785383)

Vi bor i BLOX

BLOX er hele Danmarks verden for arkitektur, design og nye idéer. Bygningen er tegnet af den verdensberømte hollandske tegnestue [OMA](http://oma.eu/) under ledelse af Partner/Director Ellen Van Loon.

Transport: S-tog til Hovedbanegården og ca. 15 minutters gang   
 S-tog til Hovedbanegården + metro til Gammel Strand ca. 10 minutters gang.

**Uge 46**

|  |  |  |  |  |
| --- | --- | --- | --- | --- |
| **Mandag d. 15/11** | **Tirsdag d. 16/11** | **Onsdag d. 17/11** | **Torsdag d. 18/11** | **Fredag d. 19/11** |
| Herstedvester  skole 3.V | Herstedvester skole 3. x | Herstedvester skole 3. y | Herstedvester skole 3. z | Brøndagerskolen  Gruppe |

**Uge 47**

|  |  |  |  |  |
| --- | --- | --- | --- | --- |
| **Mandag d. 22/11** | **Tirsdag d. 23/11** | **Onsdag d.24/11** | **Torsdag d. 25/11** | **Fredag d. 26/11** |
| Herstedlund skole  3. a | Herstedlund skole 3. b | Egelundskolen 3. a | Egelundskolen  3.b | Albertslund Lilleskole |

**Uge 48**

|  |  |  |  |  |
| --- | --- | --- | --- | --- |
| **Mandag d. 29/11** | **Tirsdag d. 30/11** | **Onsdag d. 1/12** | **Torsdag d. 2/12** | **Alternativ dato** |
| Herstedøster skole  3. d | Herstedøster skole  3. e | Herstedøster skole  3. f | Herstedøster skole  3.g |  |

Brøndagerskolen skal være opmærksom på, at bussen ikke kan holde ved BLOX.

**4. årgang Musik og Drama**

**To-dages forløb foregår i ugerne 6 og 7 - fire Teams/klasser ønsker via PLC.**   
Uge 6

|  |  |  |  |
| --- | --- | --- | --- |
| **Tirsdag d.8. februar** | **Onsdag d. 9. februar** | **Torsdag d. 10. februar** | **Fredag d. 11. februar** |
| Klasse 1/skole | Klasse 2/skole | Klasse 3 /skole | Klasse 4/skole |

Uge 7

|  |  |  |  |
| --- | --- | --- | --- |
| **Tirsdag d. 15. februar** | **Onsdag d. 16. februar** | **Torsdag d. 16. februar** | **Fredag d. 17. februar** |
| Klasse 1/skole | Klasse 2/skole | Klasse 3/skole | Klasse 4/skole |

**I ugerne 9, 10, 11 får hver klasse en dag**Uge 9

|  |  |  |  |
| --- | --- | --- | --- |
| **Tirsdag d. 1. marts** | **Onsdag 2. marts** | **Torsdag 3. marts** | **Fredag 4. marts** |
| Klasse /skole | Klasse /skole | Klasse /skole | Klasse /skole |

Uge 10

|  |  |  |  |
| --- | --- | --- | --- |
| **Tirsdag d. 8. marts** | **Onsdag 9. marts** | **Torsdag 10. marts** | **Fredag 11. marts** |
| Klasse /skole | Klasse /skole | Klasse /skole | Klasse /skole |

Uge 11

|  |  |  |  |
| --- | --- | --- | --- |
| **Tirsdag d. 15. marts** | **Onsdag 16. marts** | **Torsdag 17. marts** | **Alternativ dag** |
| Klasse /skole | Klasse /skole | Klasse /skole |  |

**Alle skal vælge en eller to dage – frist: 9. august. Teamets ønsker går igennem skolens PLC’er.   
Alle får en oversigt ugen efter.**

Præsentation af Kirsten: Kirsten Schjødt er lærer og dramaleder. Hun spiller egne børneteaterforestillinger ligesom Kirsten også har optrådt på etablerede børneteatre og har komponeret musik til samme. Kirsten har gennem en årrække samarbejdet med korleder og komponist John Høybye, hvor hun har koreograferet bevægelser til børnekor. Dette har afstedkommet stævner og workshops rundt i Norden

**5. årgang - Skraldekunst på Heerup Museum**

**Mødetid på Heerup Museum: 9.30**

Transport: Brug Supercykelstien, som betyder, at eleverne kan cykle til Rødovre uden at komme ud i almindelig trafik før de når Rødovre Centrum. Herefter er de to større gader, de skal krydse før de når frem til Museet, som ligger ved Damhusengen.

**Uge 35**

|  |  |  |  |  |
| --- | --- | --- | --- | --- |
| **Mandag d. 30/8** | **Tirsdag d. 31/8** | **Onsdag d. 1/9** | **Torsdag d. 2/9** | **Fredag d. 3/9** |
| Egelundskolen  – 5.A | Egelundskolen  – 5.B | Herstedlund skole – 5.X | Herstedlund skole – 5.Y | Herstedlund skole – 5.Z |

**Uge 36**

|  |  |  |  |  |
| --- | --- | --- | --- | --- |
| **Mandag d. 6/9** | **Tirsdag d. 7/9** | **Onsdag d.8/9** | **Torsdag d. 9/9** | **Fredag d. 10/9** |
| Herstedvester skole – 5. V | Herstedvester skole – 5.X | Herstedvester skole – 5. Y | Herstedvester skole – 5. Z | Albertslund Lilleskole |

**Uge 37**

|  |  |  |  |  |
| --- | --- | --- | --- | --- |
| **Mandag d. 13/9** | **Tirsdag d. 14/9** | **Onsdag 15/9** | **Torsdag 16/9** | **Fredag 17/9** |
| Herstedøster skole – 5. D | Herstedøster skole – 5. E | Herstedøster skole – 5. F | Herstedøster skole – 5. G | Brøndagerskolen |

**Til lærerne: KRAV TIL ET SIKKERT BESØG – information fra museets hjemmeside maj 2021.   
Som voksen skal du være opmærksom på dette, men mindre disse krav er ophævet:**

Når du besøger Heerup Museum, skal du bære en ansigtsmaske og fremvise et gyldigt COVID-19 certifikat, der dokumenterer et af følgende:

* At du er blevet fuldt vaccineret.
* At du har haft COVID-19 inden for en periode fra 180 til 14 dage før dagen for dit besøg.
* En negativ COVID-19 test taget inden for 72 timer efter ankomsttidspunktet.

Du skal også fremvise gyldigt ID (f.eks. Pas, kørekort eller sygesikringskort).

Kontaktoplysninger: [+45 3637 8700](tel:004536378700) [heerupmuseum@rk.dk](mailto:heerupmuseum@rk.dk)

**Heerup Museet ønsker kontaktoplysninger til lærere, der følges med eleverne og deltager i forberedelsen af besøget på museet.**

**Giv skolens PLC besked i uge 32 – senest d. 12. august.**

**6. årgang – Elevbyråd**

**Præsentation af årets tema: Ord på Albertslund**

**2. og 3. november præsenteres årets tema i KB-salen/ rådhuset**

|  |  |  |  |
| --- | --- | --- | --- |
| **Tidspunkt** | **Tirsdag d. 2. nov.** | **Tirsdag d. 2. nov.** | **Onsdag d. 3. nov.** |
| Kl. 9.00 – 10.15 | Herstedlund skole |  | Herstedøster skole |
|  | * Årgang |  | * Årgang |
| Kl. 10.30 – 11.45 |  | Albertslund Lilleskole |  |
| Kl. 12.30 – 13.45 | Egelundskolen |  | Herstedvester skole |
|  | * Årgang |  | * Årgang |

**Mødet indeholder:**   
Albertslund – historie og baggrund   
Hvad er Elevbyrådet i Albertslund?   
Hvordan skal der arbejdes med året tema?

**Tirsdag d. 8. februar**  
Elevbyrådsdag i KB-salen.

KL. 8.30 - Mødetid for skolernes repræsentanter  
KL. 9.00 - Velkomst og præsentation af deltagere  
KL. 9.15 - Forslag fra de forskellige skoler præsenteres   
Derefter følger Debat nr. 1 og Debat nr. 2  
Pause og samtaler   
Kl. 10.30 – Mødet genoptages inkl. første valgrunde  
Kl. 11.00 – Debat og endelig vedtagelse af årets Elevbyråd  
Dagen afsluttes med et fællesfoto

Efterfølgende mødes repræsentanter for det vedtagne forslag med konsulenten, således at planen planlægges før virkeliggørelsen .   
  
Inden sommerferien forventes forslaget at blive præsenteret i Albertslund.

**7. årgang – Smedarbejde sammen med håndværkere fra Vikingelandsbyen**

Mødetid i Vikingelandsbyen: 9.15 – omklædning m.m.

Workshop kl. 9.30 – 12.30

Husk varmt og fornuftigt tøj til opgaven + mad og vanddunk.

|  |  |  |  |  |
| --- | --- | --- | --- | --- |
| Mandag d. 7. marts | Tirsdag d. 8. marts | Onsdag d. 9. marts | Torsdag d. 10. marts | Fredag d. 11. marts |
| Albertslund Lilleskole | Albertslund Ungecenter | Egelundskolen 7.A | Egelundskolen 7. B | Herstedvester skole 7. V |

|  |  |  |  |  |
| --- | --- | --- | --- | --- |
| Mandag d. 14.marts | Tirsdag d. 15.marts | Onsdag d. 16. marts | Torsdag d. 17. marts | Fredag d. 18.marts |
| Herstedvester skole 7. X | Herstedvester skole 7. Y | Herstedvester skole 7. Z | Herstedøster skole 7. D | Herstedøster skole 7. E |

|  |  |  |  |  |
| --- | --- | --- | --- | --- |
| Mandag d. 21. marts | Tirsdag d. 22. marts | Onsdag d. 23. marts | Torsdag d. 24. marts | Fredag d. 25. marts |
| Herstedøster skole  7. F | Herstedøster skole  7. G | Herstedlund skole 7. X | Herstedlund skole 7. Y | Herstedlund skole 7. Z |

Ekstraforløb aftalt med AUC og Brøndagerskolen   
28. marts – AUC  
29. marts – Brøndagerskolen

Brøndagerskolen kan også få tilbudt dette forløb. Husk at give besked i august 2021.



**8. årgang ”Opdag dit Hood”**

Her i dette forløb deltager hver skole med to klasser på samme dag med hvert deres tidspunkt.   
Skulle der stadig være Corona-restriktioner, burde det ikke give anledning til problemer.   
I lokalet mødes eleverne med Troels og lokalet kan nå at blive tilstrækkeligt rengjort/udluftet.

|  |  |  |  |  |
| --- | --- | --- | --- | --- |
| **Tidspunkt** | **Mandag d. 30/8** | **Mandag d. 6/9** | **Mandag d. 20/9** | **Mandag d. 4/10** |
| 8.30 - 11.00 | Herstedvester skole 8.A | Egelundskolen 8. A | Herstedvester skole 8.C | Herstedlund skole 8.A |
| 12.00 -14.30 | Herstedvester skole 8.B | Egelundskolen 8. B |  | Herstedlund skole  8.B |

I 2022 er planlagt følgende mandage:

|  |  |  |  |  |
| --- | --- | --- | --- | --- |
| **Tidspunkt** | **Mandag d. 17/1** | **Mandag d. 24/1** | **Mandag d. 31/1** | **Mandag 7/2** |
| 8.30 – 11.00 | AUC | Herstedøster skole  8. D | Herstedøster skole 8. F | Herstedøster skole  8. G |
| 12.00 – 14.30 | Albertslund Lilleskole | Herstedøster skole 8. E | Brøndagerskolen |  |

På hver dato i kalenderen er to klasser udvalgt til at deltage på forløbet.   
Da det ikke altid går op, må enkelte klasser gennemføre dagen sammen med klasser fra andre skoler.   
Hvis der stadig er restriktioner i 2022 i forhold til at elever i må blandes skoler imellem, rettes kalenderen til, så det kan lade sig gøre.

Kroppedal Museum   
Lokalhistorisk Samling ved Museumsinspektør Julie Ring og arkivar Troels Øhlenschlæger  
Toftekærgård  
Egelundsvej 7   
2620 Albertslund

**Generel Kalender/ information i Albertslund Skolevæsen**

August – Udsendelse af Flyers til de enkelte årgange i Kulturtrappen  
 – indhold og praktiske informationer  
 Tilmeldingskatalog efterår 2021 – frist for tilmelding d. 20 august

September – Børnefestuge – ekstraordinær   
 Fællessang på Børnefestugen   
 Vestegnens Kulturuge   
 Cykelkampagne  
Oktober – Efterårsferie  
November – Børnefestuge   
December – Tilmeldingskatalog forår 2022 – Frist for tilmelding dato primo januar 2022  
 Luciaoptog HL på rådhus og bibliotek  
Januar –   
Februar – Uge 6 Teaterforestilling til udskolingen Teater Mærkværk   
Marts – Bolsjelæsning  
April – Cyklistprøve – evt. i maj.   
Maj – Alsang i byen   
 Fællessang i Centret   
Juni – Børnefestuge

**Deltagere i Kulturtrappen**

Albertslund Ungecenter  
Albertslund Lilleskole  
Brøndagerskolen  
Egelundskolen  
Herstedlund skole  
Herstedvester skole  
Herstedøster skole

Kroppedal Museum og Arkiv   
Vikingelandsbyen - Klaus Mynzberg og Maria Ojantakanen  
Albertslund Musikskole  
Heerup Museum /Rødovre  
Dansk Arkitekturcenter/København  
Forvaltningen   
Lokal Kulturaktør – Kirsten Schjødt

**Kulturtrappen er planlagt af**

Kulturkonsulent i Kulturafdelingen - Anne Kathrine Wiid Bagger   
Musiks – og børnekulturkonsulent i Skole og Uddannelse - Kirsten Schneider  
Folkeskolernes PLC’er